Kamu bisa jelasin ke aku soal 1981 dalam bahasa melayu?

Rencana ini adalah berkenaan dengan tahun 1981. Bagi kegunaan lain, sila lihat 1981 (nombor).

1981 merupakan tahun biasa yang bermula pada hari Khamis. Ia berlangsung dari 24 Safar 1401 hingga 4 Rabiulawal 1402.

16 Julai: Mahathir bin Mohamad menjadi Perdana Menteri Malaysia yang ke-4.

15 Ogos: Akademi Laut Malaysia telah dibuka dengan rasminya oleh Mahathir. Akademi ini terletak di Tanjung Dahan, Kuala Sungai Baru Melaka itu dan dibina di atas tapak seluas 46 ekar.

16 November: Mahathir diberi sambutan meriah setibanya beliau di negeri Sabah. Lawatan ke Sabah ini merupakan lawatan pertama beliau sejak dilantik sebagai Perdana Menteri Malaysia.

18 Disember: Dewan Negara meluluskan Rang Undang-Undang Waktu Standard Malaysia. Rang Undang-undang ini adalah bertujuan untuk menyelaraskan zon waktu antara Semenanjung Malaysia dengan Sabah dan Sarawak yang akan berkuatkuasa mulai 1 Januari 1982. Rang Undang-undang Waktu Standard Malaysia ini dikemukakan untuk bacaan kali kedua oleh Menteri Tak Berportfolio di Jabatan Perdana Menteri Mohamed Nasir.